OMNIBUS 4: DIE FAKTOR FANTASIE-REEKS (Afrikaans Edition) – myAfrikaans
OMNIBUS 4: DIE FAKTOR FANTASIE-REEKS (Afrikaans Edition)
Price: Check Price	Amazon.com Price (as of Jul 4, 2022 8:44 am - Details)
Ek het onlangs Rachelle du Bois se heerlike debuut-fantasieverhaal, Die Vita Faktor, gelees en baie geniet. Die skryfster se verbeelding ken geen perke nie en sy gaan so gemaklik met die genre om dat mens sou dink sy is 'n ou hand as dit by die skryf van fantasie kom. Dis 'n voorreg om 'n fantasieverhaal in Afrikaans te kan lees en ek hoop die skryfster kry die ondersteuning én erkenning wat sy verdien. Ek glo sy gaan 'n hele klomp aanhangers werf. Ek is ook verheug om te verneem dat Die Vita Faktor die eerste boek in 'n reeks is. Ek gaan beslis op die uitkyk wees vir die daaropvolgende boeke ook.
Rachelle du Bois doen dit weer! Hierdie talentvolle skrywer se 13de eBoek, Die Lucerna Faktor, die tweede boek in die opwindende Faktor-fantasiereeks, is tans te koop.
Falco Scuro, die Donker Valk, keer ná 'n besoek aan die Ryk van Sapientia terug na Lucerna. Die Ryk van Lig is egter in duisternis gehul nadat die bose Timor van Falsum Lucerna aangeval en die Ligblom uit die Sfeer van Lig gesteel het. Lucerna, die Lamp van die Heelal, is nou byna onsigbaar, bewolk en vol skaduwees.
Falco Scuro verklaar terstond oorlog teen die bose Timor. Hy en sy Ligvalke moet ten alle koste die Ligblom terugkry in Lucerna. Indien die Lig nie skyn nie, kan Lucerna nie Lig aan die ander ryke voorsien nie. Die ryke sal in totale chaos en algehele donkerte verval en die inwoners sal uiteindelik sterf.